มีเพศสัมพันธ์กับแฟนหนุ่ม พอเสร็จกิจกรรมแล้ว เจ็บมดลูกเจ็บหลังมาก เจ็บหน่วงๆ ล่าสุดมีอาการอวกออกมา เกิดจากอะไรค่ะ
สวัสดีค่ะ อาการเจ็บท้องและอาเจียน อาจเกิดจาก1. มีมดลูกอักเสบ หรืออุ้งเชิงกรานอักเสบ โดยเกิดจากการติดเชื้อแบคทีเรียได้หลายชนิด เชื้อเหล่านี้จะแพร่กระจายมาจากช่องคลอดหรือปากมดลูก สำหรับชนิดของเชื้อแบคทีเรียนั้น อาจเป็นเชื้อโรคติดต่อทางเพศสัมพันธ์ เช่น เชื้อหนองใน เชื้อคลาไมเดีย เชื้อมัยโคพลาสมา เป็นต้น หรือเป็นเชื้อที่อยู่ในช่องคลอดเองก็ได้ นอกจากอาการปวดท้องน้อย มักมีตกขาวที่ผิดปกติ เจ็บขณะมีเพศสัมพันธ์ หรือมีไข้ คลื่นไส้ อาเจียนร่วมด้วย2.ลำไส้อักเสบเฉียบพลัน ซึ่งจะทำให้มีอาการปวดท้อง คลื่นไส้ อาเจียน ท้องเสีย3. กระเพาะปัสสาวะอักเสบ แต่จะมีอาการปัสสาวะผิดปกติ เช่น ปัสสาวะบ่อย แสบหรือขัดเวลาปัสสาวะ ปัสสาวะขุ่น เป็นต้น4. มีซีสต์หรือเนื้องอกในรังไข่หรือปีกมดลูก หรือเป็นเนื้องอกของมดลูกหรือรังไข่ หรือมีเยื่อบุโพรงมดลูกเจริญผิดที่หากยังคงมีอาการปวดท้องน้อยต่อเนื่อง แนำควรไปพบแพทย์เพื่อหาสาเหตุค่ะ